Publication: Magyar Közlöny
Issue: MK-2008-32 (Year: 2008, Number: 32)
Era: 2004-2010
Section: A Magyarországon kibocsátott számlák kizárólag abban az esetben fogadhatók el, amennyiben megfelelnek a számvitelrõl szóló 2000. évi C. törvény, valamint az általános forgalmi adóról szóló 1992. évi LXXIV. törvény elõírásainak.
Paragraph Index: 779

a) Közbensõ kifizetések A pályázó a Közösség és a nemzeti költségvetés pénzügyi hozzájárulásainak évközi (közbensõ) kifizetésére irányuló kérelmeket a szerzõdéskötés aláírásának idõpontjától számított három hónapos idõszakok lejártát követõ hónap végéig nyújthatja be. Az elõleg és az éves közbensõ kifizetések együttes összege nem haladhatja meg a program adott évre vonatkozó teljes elszámolható költségének 80%-át. E korlát elérését követõen nem nyújtható be további kérelem közbensõ kifizetésekre. A szerzõdés VIII/A. melléklete szerinti negyedéves jelentést abban az esetben is be kell nyújtani az elõírt határidõn belül, ha az adott negyedév során nem merültek fel kiadások. Benyújtandó dokumentumok: – a közlemény 2. számú melléklete szerinti B0940 számú „Promóciós programok támogatása” formanyomtatvány; – a szerzõdés VIII/A. melléklete szerinti negyedéves jelentés; – a kérelemhez kapcsolódó számlák és bizonylatok másolatai; – a program finanszírozása céljából nyitott bankszámláról készült bankszámlakivonat a teljes kérelmezett idõszakra vonatkozóan; – a program megvalósítása során készített tájékoztató és promóciós anyagok másolatai.

Source: https://magyarkozlony.hu/hivatalos-lapok/1f6d8f4582c212b9198011450b76a344fc1b12f0/dokumentumok/da275a53b239fac5afd6110b60da44226dc944c8/letoltes